 Deegaanka Maygaagaha ee aan ku sugnaa waxa uu xiligaas ahaa ka guuraa aanay reero badani degenayn oo laga hayaamay, waxaana jihada Waqooyi ka kulaalayay Ciidankii Dawlada ee Teedsanaa goobihii ay ka midka ahaayeen magaalada Hargeysa , Xeradii Biyoxidhka, Xeradii Dararweyne iyo nawaaxiga ku xeeran, waxaana jiray weerraro goos-goos ah oo labada dhinac ay isku qaadaan, laakiin muu socon dagaal weyn oo joogto ahi, Ciidamada Dawladu waxay ku jireen Magaalooyinka waaweyn gudahooda, Ciidamada jabhaduna waxay ahaayeen kuwa dul jooga oo aan ka fogayn magaalooyinka waaweyn. 